Source: https://e-justice.europa.eu/content_specialised_courts-19-dk-et.do?member=1
Timestamp: 2020-02-28 15:35:39+00:00

Document:
Erikohtud - Taani
Selles osas esitatakse teave erikohtute korralduse kohta Taanis.
Merendus- ja kaubanduskohus (Sø- og Handelsretten)
Alates merendus- ja kaubanduskohtu loomisest 1862. aastal on kohus arutanud merendus- ja kaubandusküsimusi kogu riigis.
Merendus- ja kaubanduskohtu pädevust on järjest laiendatud; praegu arutab kohus kohtuasju, mis käsitlevad Taani kaubamärgiseadust, disainiseadust, turustustavade seadust, konkurentsiseadust, rahvusvahelisi kaubandustingimusi ja muid kaubandusküsimusi.
Lisaks arutab pankrotikolleegium Suur-Kopenhaagenis kohtuasju, mis käsitlevad pankrotti, maksete peatamist, kohustuslikku võlgade tagastamist ja võlgade maksekava muutmist.
Maa kinnistamise kohus (Tinglysningsretten)
Maa kinnistamise kohus loodi 1. jaanuaril 2007. Kohus omab pädevust kogu Taanis.
Kohus võtab järkjärgult esimese astme kohtutelt üle maa kinnistamise. Kohus hakkab käsitlema maatükkide valdusõiguse registreerimist, hüpoteeke ja muid kulusid ning abielulepinguid jne.
Maa kinnistamise kohus lahendab kinnistamisest tulenevaid vaidlusi. Kõnealuse kohtu otsuse peale võib esitada edasikaebuse Lääne-Taani ringkonnakohtule.
Kohtuliku süüdistuse esitamise ja läbivaatamise erikohus (Den Særlige Klageret)
Kohtuliku süüdistuse esitamise ja läbivaatamise erikohus käsitleb kohtunike distsiplinaarküsimusi või kohtute (sealhulgas Fääri saarte ja Gröönimaa kohtute ning apellatsiooniloa nõukogu) poolt palgatud muu juriidilise personali distsiplinaarküsimusi. Lisaks võib kohus taasavada kriminaalasja ning kõrvaldada kaitsja kriminaalasja arutamisest.
Kohtuliku süüdistuse esitamise ja läbivaatamise erikohus koosneb ülemkohtu kohtunikust, ringkonnakohtu kohtunikust, esimese astme kohtunikust, advokaadist ja konkreetses valdkonnas pädevast advokaadist.
Taani kohtusüsteemis ei ole halduskohtuid.
Viimati uuendatud: 07/08/2019

References: kohus 
 kohus 
 kohus 
 kohus 
 Kohus 

Kohus 
 Kohus 
 kohus 
 kohus